}}ses habitudes de faste et de prodigalité. Voici ce qu’on lit dans
une pièce très-rare, imprimée à Paris, chez Jean Martin.
M. DC. XXVI.


{{Alinéa|''Commission du Roy, à Messieurs les ducs d’Angoulesme et de Bellegarde, Monsieur le Mareschal de Bassompierre, et Monsieur le Commandeur de la Porte, pour la reformation des despoenses superflues qui se font en ce Royaume.''|2.5|-1.5}}

Louys par la grace de Dieu Roy de France et de Navarre, à
nos tres cher et bien aymez cousins, les ducs d’Angoulesme et
de Bellegarde, et nostre tres cher et feal cousin le sieur de
Bassompierre Mareschal de France, et à nostre amé et feal
Conseiller en nostre Conseil d’Estat le Commandeur de la Porte,
gouverneur de nos ville et chasteau d’Angers, salut. Voyant les
abus et profusions croistre de jour en jour dans nostre Royaume
par toutes sortes de despence superfluë et inutile à la ruyne de
toutes conditions de nostre Estat, il est bien necessaire de
rechercher les moyens d’y remedier ; et pour cest effect de
commettre des plus capables et suffisans personnages pour
s’assembler et dresser memoire de ce qu’ils trouveront raisonnable
pour la reformation desdits abus. A ces causes nous vous
avons commis ordonnez et deputez, commettons ordonnons et
deputons par ces presentes signées de nostre main, pour vous
assembler et rechercher tous moyens que vous estimerez raisonnables
pour parvenir à la reformation de tous les susdits
abus, tant és grandes et principalles charges de nostre Estat
qu’aux maisons, soit d’hommes ou femmes, trains, tables, et
habillemens, meubles, et jeux ou se glissent lesdits abus et
desordres, en dresser amples memoires et vos advis, pour y
estre par nous pourveu ainsi que de raison. De ce faire vous
avons donné et donnons pouvoir, puissance, authorité, commission
et mandement special : nous reservans pour les autres
conditions de nos subjects, de donner pareille charge à autres
personnes selon que le cas le requiert : Car tel est nostre
plaisir. Donné à Nantes le huictiesme aoust, l’an de grace 1626
et de nostre regne le 17 : signé Louys, et plus bas de par le
Roy, Lomenie.
<references/>
Bassompierre - Journal de ma vie, 3.djvu/439